પોલીસ સુત્રોમાંથી મળતી માહિતી અનુસાર, ભરૂચ શહેરના કસક વિસ્તારમાં આવેલી શ્રી પ્લાઝા હોટલમાં સૂરતના બમરોલી ખાત ગોવાલક રોડ પર આવેલાં ઉમિયાનગર સોસાયટીમાં રહેતો અંકિત રામકરણ સિંઘ ગત 7મી સપ્ટેમ્બરે રોકાયો હતો. જે બાદ બે દિવસ પહેલાં તેનો મૃતદેહ હોટલના તેના રૂમમાં પંખા સાથે ગળેફાંસો ખાધેલી હાલતમાં મળી આવ્યો હતો. પોલીસે સ્થળ તપાસ કરતાં રૂમમાં જમીન પર લોહીના ડાઘા હોવાનું જણાયું હતું. જેમાં અંકિત અકસ્માતે કોઇ વસ્તુ સાથે અથડાતાં તેના દાઢીના ભાગે ઇજાઓ થતાં લોહી નિકળ્યું હોવાનું પ્રાથમિક તબક્કે જણાયું હતું. ભરૂચ સિવિલમાં તેનું પોસ્ટમોર્ટમ કરાવવામાં આવતાં તેનું મોત ગળેફાંસો ખાવાને લીધે જ થયું હોવાનું પુરવાર થયું હતું. પરંતુ અંકિતના પરિવારજનોએ તેની હત્યા થઇ ...અનુસંધાન પાના નં.2